Referat af møde i menighedsrådet ved Jesu Hjerte Kirke 12. august 2021 kl. 18.

Tilstede: Sp. Tomislav Cvetko, Ulf M. Becker, Maria Sundgaard Ertner, Rasmus Kaare Frederiksen (fm.), Carsten Günther (nfm.), Ursula Ljungqvist, Anna Siekierska

Fraværende: p. Ariel Baraquiel Bejo, p. Tomaz Majcen, diak. Ole Lundsteen, Birthe Mandrup Christensen, Loredana Ruggiero

Formanden bød velkommen til Anna Siekierska, der indtræder i Maria Giuditta Rasmussens fravær. Carsten Günther blev for samme periode konstitueret som midlertidig næstformand. Formanden ledede derefter mødet efter følgende

**Dagsorden:**

1. Indledning og bøn v. sognepræsten
2. Godkendelse / supplering af dagsorden
3. Almen orientering v/formanden
4. Almen orientering v/sognepræsten
5. Katekese for den nye sæson
6. Indkøb af mindre rullestillads til kirken

*Motivering: Ad flere omgange har vi nydt godt af naboskabet til Mariendals Friskole, som beredvilligt har udlånt deres eget stillads, når vi har haft projekter i højden rundt om Jesu Hjerte Kirke. Senest har vi lånt det til maling i kirke og menighedssal. Skolen bruger det selv til vedligeholdsweekender, men vi kan ikke altid regne med at have adgang til det i samme grad som indtil nu.*

*Ved at købe vores eget stillads er vi meget friere stillet til vedligeholdsopgaver. Det kan nemt rulles af vejen og hives frem igen ved længerevarende arbejdsopgaver, som venter os i fremtiden, f.eks. istandsættelse og maling af kirkens vægge, sakristi og andre store og små ting.*

1. Forbedringer af højttaleranlægget i kirken. *Tilbud fra Best AV fremsendes.*
2. Økonomisk status
3. Fornyet fokus på projektet om nye hynder til kirkebænkene.
4. Fastlæggelse af nyt møde
5. Evt.

**Ad 1)** Sognepræsten indledte mødet med en meditation over Apoc. 11,19-12,6 i anledning af den forestående Assumptionsfest.

**Ad 2)** Godkendt

**Ad 3)** Formanden berettede, at menigheden med tak har modtaget 5 billeder fra Jørgen Alving. Der er fortsat mange kirkelige handlinger. Tidligere formand for menighedsrådet Ruth Christophersen var blevet bisat tidligere samme dag. Kirkeministeriet har lempet på Corona-restriktionerne, så vi næsten er tilbage ved normale forhold. Der undersøges opsættelse af dispensere til papirhåndtørklæder på toiletterne. Orgelbyggeren er ved indenfor garantien at rette småfejl på begge orgler. Orgelbalustraden forventes færdiggjort inden længe. Musikkonservatoriet kommer på besøg for at øve forud for koncerter i efteråret, i anledning af kororglets levering. Det undersøges, om konservatoriet vil bruge vore orgler fast som øveinstrumenter til deres studerende. Søndag 15.8. er der afskedsfest for Ole Kongsted. Der var indkommet tilbud på højtalersystemet. Der indhentes 2 andre tilbud for at se, om det kan gøres billigere. Jordemoderfirmaet, der er genbo til kirken, er fortsat interesseret i at leje sig ind i menighedssalen. Maria Sundgaard Ertner undersøger, om deres kurser kan passes ind hos os.

**Ad 4)** Sognepræsten var kommet hjem fra ferie. Vores firmander modtager firmelsens sakramente lørdag 4.9. Der havde været 1. kommunion søndag 6. juni, og igen søndag 5.9. Der startes nye grupper for både 1. kommunionsbørn og firmander i efteråret. 1. september kl. 18 er der indskrivning af 1. kommunikanter, 2. september kl. 19 af firmander. Christian Walsh Elvebjerg holder pause som underviser. Sognepræsten, p. Michael Hornbech-Madsen og Ursula Ljungqvist står fremover for undervisningen. Der er ved at blive udarbejdet ny liste over kommunionsuddelere. Man beder Birte Mandrup Christensen om at holde en kort tale til Ole Kongsted i forbindelse med messen 15.8.2021.

**Ad 5)** se pkt. 4

**Ad 6)** Formanden forelagde et tilbud på stillads. Indkøb blev godkendt. Det undersøges i den forbindelse, om sognets forsikringer dækker arbejdsskader.

**Ad 7)** se pkt. 3

**Ad 8)** Bogfører havde sendt resultatopgørelse for 1. halvår 2021, som blev gennemgået af formanden. Han gjorde især opmærksom på hhv. fremgang i kollekter og tilbagegang i kirkeskat.

**Ad 9)** Der tages kontakt til syerske i menigheden for at høre, om hun kan lave nye hynder. Der blev nævnt, at mange også er interesseret i anskaffelse af knælepuder. Det undersøges, hvad andre menigheder har gjort.

**Ad 10)** Næste møder blev fastlagt til 14.9. og 13.10.

**Ad 11)** Intet

Formanden hævede mødet kl. 20:10